**Uzsākta projekta “Atbalsta pasākumi cilvēkiem ar invaliditāti mājokļu vides pieejamības nodrošināšana” īstenošana**

Pašvaldība šī gada 22. jūlijā ar Centrālo finanšu un līgumu aģentūru (CFLA) noslēdza Vienošanos par Eiropas Savienības Atveseļošanas fonda projekta “Atbalsta pasākumu cilvēkiem ar invaliditāti mājokļu vides pieejamības nodrošināšana Tukuma novadā” ieviešanu.

Projekta mērķis ir nodrošināt atbalstu mājokļu pielāgošanai personām ar invaliditāti, kurām ir kustību traucējumi, uzlabot nodarbinātības iespējas un pieejamību pakalpojumiem, tādējādi sekmējot dzīves kvalitāti un cilvēktiesību ievērošanu. Projekta mērķa grupa ir pilngadīgas personas līdz 63 gadu vecumam (ieskaitot) ar I vai II invaliditātes grupu, kurām ir kustību traucējumi, kā arī bērni ar invaliditāti no 15 līdz 17 gadu vecumam (ieskaitot), kuriem ir kustību traucējumi.

Projekta ietvaros paredzēta piecu mājokļu fiziskās pieejamības uzlabošana .

Kopējā atbalsta summa: 110 708,95 EUR no tās:
Atveseļošanas fonda finansējums: 91 495,00 EUR;
valsts budžeta finansējums (pievienotās vērtības nodokļa izmaksām): 19 213,95 EUR

#NextGenerationEU

#EUinvest

